[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000007", "text": "Sialens Ddarllen yr Haf 2017: The Reading Agency a llyfrgelloedd yn cyhoeddi cynnydd yn nifer y rhai a gymerodd ran yn y sialens Anifail-Ysbiwyr, ac mai\u2019r Beano fydd thema 2018:"}, {"text_idx": "#000008", "text": "Cymerodd 761,758 o blant ran yn y sialens Anifail-Ysbiwyr ar lefel y DU, ac roedd hynny\u2019n gynnydd o 6,550 ar gyfanswm 2016\nMae\u2019r cyfanswm hwn yn cynnwys 27,206 o blant cyn oed ysgol\nRoedd 44% o\u2019r rhai a gymerodd ran yn fechgyn\nCafwyd cynnydd o 24.7% yn nifer y plant a gymerodd ran yn ddigidol"}, {"text_idx": "#000009", "text": "Bu mwy o blant yn darllen yn eu llyfrgell leol yr haf yma na\u2019r llynedd, yn o\u0302l ystadegau newydd a ryddhawyd mis diwethaf gan yr Asiantaeth Ddarllen a Chymdeithas y Prif Lyfrgellwyr ar gyfer Sialens Ddarllen yr Haf 2017."}, {"text_idx": "#000010", "text": "Bu cyfanswm o 761,758 o blant ledled y DU yn cymryd rhan yn Sialens Ddarllen yr Haf 2017, Anifail-Ysbiwyr, yn eu llyfrgell leol. Mae hyn yn gynnydd o 6,550 (0.87%) ar gyfanswm 2016, er gwaethaf y ffaith fod gwasanaethau llyfrgelloedd cyhoeddus y DU yn dal i wynebu hinsawdd heriol."}, {"text_idx": "#000011", "text": "\u201cFe wnaeth y llyfrau fy ysbrydoli i ddarllen mwy am anifeiliaid ac, yn fwy na hynny, roedd yn ddirgelwch llawn hwyl i\u2019w ddatrys. Mae wedi bod yn gryn dipyn o help i fi gyda fy sgiliau darllen.\u201d Merch, 8-11, Bwrdeistref Hillingdon yn Llundain."}, {"text_idx": "#000012", "text": "Dengys gwaith ymchwil mai dim ond 1 o bob 4 bachgen sy\u2019n darllen y tu hwnt i\u2019r ysgol bob dydd.[1] Mae adroddiad cyfranogiad Sialens Ddarllen yr Haf eleni yn dangos bod 44% o\u2019r rhai a gymerodd ran yn Anifail-Ysbiwyr yn fechgyn."}, {"text_idx": "#000013", "text": "\u201cFe wnes i fwynhau\u2019r Sialens yr haf yma, fe wnaeth imi ddewis llyfrau na fyddwn yn eu darllen fel arfer, a gweld sut roedd gwahanol awduron yn ysgrifennu eu stori\u0308au. Roedd ymweld a\u0302\u2019r llyfrgell yn llawer o hwyl, yn enwedig y sticeri crafu a ffroeni!\u201d Bachgen, 8-11, Gorllewin Sussex."}, {"text_idx": "#000014", "text": "Mae ffigwr cyffredinol eleni yn cynnwys 27,206 o blant cyn oed ysgol fu\u2019n cymryd rhan mewn Sialens Fach a baratowyd yn arbennig ar eu cyfer \u2013 cynnydd o 7.05% o\u2019i gymharu a\u0302\u2019r llynedd. Mae\u2019r Sialens Fach yn galluogi brodyr a chwiorydd iau i gael eu \u201cSialens\u201d eu hunain, yn cyflwyno teuluoedd i\u2019w llyfrgell leol ac yn helpu i gynyddu hyder rhieni a gofalwyr i rannu llyfrau a\u2019u darllen ar goedd gyda\u2019u plant."}, {"text_idx": "#000015", "text": "Ac i ychwanegu at y newyddion da, fe wnaeth y sialens Anifail-Ysbiwyr hybu mwy o ymwneud ar-lein ar wefan swyddogol Sialens Ddarllen yr Haf. Treuliodd 192,358 o ddefnyddwyr (cynnydd o 24.7% o\u2019i gymharu a\u0302 2016) ragor o amser ar y wefan yn ymwneud a\u0302\u2019r cynnwys ac a\u0302 defnyddwyr eraill, gyda chynnydd mawr o ran sawl gwaith yr edrychwyd ar dudalennau (+154%); sgwrsio (+216%), ac argymhellion llyfrau (+159%)."}, {"text_idx": "#000016", "text": "Bob blwyddyn, mae Sialens Ddarllen yr Haf i blant yn un syml. Ca\u0302nt eu hannog i ddarllen chwech neu ragor o lyfrau o\u2019u dewis \u2013 llyfrau ffeithiol, llyfrau jo\u0302cs, llyfrau lluniau, llyfrau sain, cyhyd a\u0302\u2019u bod yn cael eu benthyca o\u2019r llyfrgell \u2013 yn ystod gwyliau ysgol yr haf. Ceir cymhellion a gwobrwyon i\u2019w casglu, yn ogystal a\u0302 thystysgrif i bob plentyn sy\u2019n cwblhau\u2019r Sialens. Gall plant gofrestru yn eu llyfrgell leol wrth i wyliau\u2019r haf gychwyn. Bu 97% o awdurdodau\u2019r DU (heb gynnwys Gogledd Iwerddon) yn cymryd rhan yn Sialens Ddarllen yr Haf yr haf yma."}, {"text_idx": "#000017", "text": "Dyma rai o ganfyddiadau allweddol eraill yr adroddiad cyfranogiad:"}, {"text_idx": "#000018", "text": "Ysgrifennwyd 89,632 o adolygiadau o lyfrau gan blant ar wefan Sialens Ddarllen yr Haf\nYn ogystal a\u0302\u2019r 761,758 o blant a gymerodd ran yn y DU, bu 18,400 o blant yn cymryd rhan trwy gyfrwng y British Council a\u2019r Fyddin\nCynhaliodd llyfrgelloedd 17,814 o ddigwyddiadau ar thema Sialens Ddarllen yr Haf\nYmunodd 86,709 o blant a\u0302\u2019r llyfrgell fel aelodau newydd"}]